Moord is maklik | Toortsie, Kameel en Bokbaaivygie se blog
Moord is maklik	Posted on Januarie 28, 2017	by Toortsie Iets wat nogals my aandag trek in die stories van die ou Israelitiese konings en ook die konings van Juda, is hoe maklik moord gepleeg is om die plek op die troon te bekom of te verseker.
Toe Joram koning van Juda word, het hy onmiddellik al sy broers en ook van die Israelitiese leiers laat vermoor. Asof dit nie genoeg was nie, trou hy toe met Atalia, ‘n dogter van die Israelitiese koning Agab. Wat ‘n fout, want onder haar invloed het hy ‘n totaal verkeerde pad ingeslaan. Soveel so dat sy heengaan nie eers betreur was nie en hy nie in ‘n koninklike graf begrawe is nie.
Kyk, moeders kan goed wees vir hul kinders en die meeste van die tyd kan kinders regtig hul ma’s se raad volg, maar soms, net soms, kan daardie moederlike raad verdoemend wees. Soos dit in die geval van Joram was.
Maar hoor bietjie wat gebeur toe Atalia hoor dat Joram dood is. Sy laat vermoor onmiddellik al die moontlike troonopvolgers sodat sý die land kon regeer. Genadiglik het Jehoseba vir Joas betyds weggesteek en só die familielyn van Dawid gered.
Atalia het omtrent 6 jaar regeer totdat Joas oorgeneem het. Atalia en haar volgelinge is toe doodgemaak.
Vroue! ‘n Mens kry goeies, en jy kry gevaarlikes.
Mag ons nooit nodig hê om moord te moet pleeg om ons doel te bereik nie.
2 Kon 11
A Toortsie is a small flashlight, like a torch.	View all posts by Toortsie →	This entry was posted in Vroue in die Bybel and tagged Atalia. Bookmark the permalink.	← Eenvoud
15 Responses to Moord is maklik
scrapydo2.wordpress.com sê:	Januarie 29, 2017 om 1:02 vm	Inhaligheid of jalosie is die mees gavaarlike gevoelens wat mense teenoor ander kan hê. Tog kry die goeie persone(met genade van bo!) die geleentheid om te oorleef soos in Joas se geval. Dis steeds baie sleg om moord te pleeg om bo te wil wees.
Antwoord	Toortsie sê:	Januarie 29, 2017 om 6:57 vm	Jaloesie is ‘n vreeslike ding. LikeLike
Antwoord	scrapydo2.wordpress.com sê:	Januarie 29, 2017 om 7:39 vm	Beslis en dit groei wyer en wyer totdat daar moord gepleeg word.(wyer met Y lyk my nou verkeerd?)
Antwoord	the Author sê:	Januarie 29, 2017 om 6:06 vm	Reblogged this on YAHWEH-NISSI.
Antwoord	the Author sê:	Januarie 29, 2017 om 6:24 vm	Die Satan is ‘n bobaas verkoopsman… dit wat hy vir ons voorhou raak daardie snare wat ons graag wil hoor. Ons besluit om daarna te luister of nie. Ons kan niemaand anders verkwalik vir die keuses wat ons maak nie. Wanneer ons eendag voor God verskyn en die groot boek oopgemaak word sal die vinger op ons gerig wees. Die Duiwel sal ook sy loon kry.
Antwoord	Toortsie sê:	Januarie 29, 2017 om 6:57 vm	Keuses keuses keuses
Antwoord	the Author sê:	Januarie 29, 2017 om 7:18 vm	Nie keuses, keuses, keuses nie…kies JESUS!
Antwoord	Toortsie sê:	Januarie 29, 2017 om 11:35 vm	Absoluut
Antwoord	seegogga sê:	Januarie 29, 2017 om 11:15 vm	Sommige lewe vandag nog so koelbloedig.
Antwoord	Toortsie sê:	Januarie 29, 2017 om 11:35 vm	Ontstellend, maar waar. LikeLiked by 1 person
Antwoord	seegogga sê:	Januarie 29, 2017 om 11:03 nm	Wat my laat wonder hoe ver beskawing regtig gevorder het.
Antwoord	Toortsie sê:	Januarie 30, 2017 om 6:30 vm	Ja. LikeLike
Antwoord	Kameel sê:	Januarie 29, 2017 om 1:59 nm	Hoeveel keer pleeg ons nie moord in ons gedagtes nie? By God is dit nie net die daad wat tel nie maar ook die gedagtes wat ons koester. Daarom is dit so noodsaaklik om ons gedagtes gevange te neem en dit aan Jesus gehoorsaam te maak. (Take every thought captive to bring it in obedience to Jesus Christ.)
Antwoord	Toortsie sê:	Januarie 29, 2017 om 2:38 nm	Dankie vir hierdie herinnering. LikeLiked by 1 person
Antwoord	dromer777 sê:	Januarie 29, 2017 om 6:59 nm	Onstellend maar waar